
Pasidungog kang 
Ka Juanito Magbanua, 


bayani sa katawhan ug sa rebolusyon 


Rehiyunal nga Komite sa Partido sa Isla sa Negros 
Oktubre 2022 


Ang mga rebolusyonaryo mahimong mapukan sa awayan, apan ang kalayo sa 
rebolusyon bisan kanus-a dili mapalong hilabi na taliwala sa hilabihan ka grabe 
nga permanenteng krisis nga gimugna sa dunot nga alang-alang pyudal ug 
alang-alang kolonyal nga nagharing sistema ug sa himalatyon nga kalibutanong 


sistemang kapitalista diin kini napailawom. 

ANG REHIYUNAL NGA KO- 
MITE SA Partido sa Isla sa 
Negros, ang tanan niining kadre 
ug sakop sa Partido, mga ku- 
mander ug Pulang manggugubat 
ubos sa Apolinario Gatmaitan 
Command-New People's Army 
Negros Island Regional Opera- 
tional Command (AGC-NPA) ug sa 
mga rebolusyonaryong pwersa sa 
isla naghatag sa among pina- 
kataas nga pagpasidungog kang 
Kaubang Romeo Nanta, mas nail- 
han sa iyang ngalan sa pakig- 
bisog nga Ka Juanito Magbanua, 
kanhing tigpamaba sa AGC- 
NPA. Amo usab gitunol ang paha- 
subo sa nagbangutan nga pamilya 
ni Ka Juanito ug sa masang anak- 
sa-buhat nga mga mamumuo ug 
mag-uuma nga nagmahal kaniya. 

Si Ka Juanito Magbanua, 64 
anyos, mapinanggaong gitawag 
sa masa isip Ka Juaning, kan- 
hing myembro sa rehiyunal nga 
komite sa Partido sa isla sa 
Negros. Bangis siya nga gipatay 
sa mga pasistang sundalo sa 
94th Infantry Battalion human 
gidakop ug gitortyur niadtong Ok- 
tubre 10 sa Sitio Medel, Barangay 
Carabalan, Himamaylan City, Neg- 
ros Occidental. 

Ang masakiton nga si Ka 
Juaning halos dili armado ug 
wala sa posisyon nga makig- 
sangka. Usa siya ka hors de com- 
bat o walay kakayahan nga 
mosukol. Subay sa Internasyunal 
nga Makitawhanong Balaud (IHL), 
angayan unta siya nga trataron 
isip binilanggo sa gyera ug ha- 
tagan sa tanang katungod nga 
nalatid sa Protocol I sa mga 
Kasabutan sa Geneva. 

Sa pipila na ka katuigan, iyang 
gisagubang ang grabeng sakit sa 
arthritis, alta-presyon ug uban 
pang mga seryosong balatian sam- 
tang nagpatuman sa lain-laing 
tahas ug responsibilidad sa re- 
bolusyonaryong kalihukan. 

Aron hatagan rason ang di- 
hadiha nga pagpatay kaniya, ang 
94th IB ilawom sa direktang 


........ 


pagdumala sa pasistang hepe sa 
303rd Brigade ug tiggama og 
mga pekeng balita nga si BGen. 
Inocencio Pasaporte miggamit 
og binalikbalik nga drama sa 
pekeng engkwentro. 

Sa wala pa ang bangis nga 
pagpatay kang Ka Juaning, nahi- 
tabo ang palpak nga reyd sa 
mga tropa sa 94th IB sa usa ka 
yunit sa MCC (Mount Cansermon 
Command) nga  temporaryong 
nagpundo sa lugar niadtong Ok- 
tubre 6. Ang maong yunit sa 
NPA nakig-atubang sa nag- 
atakeng pwersa sa estado sa 
30-minutos nga panagsangka ug 
mipatay sa labing menos unom 
ka kaaway nga sundalo. Samtang 
walay kaswalidad o bisan man 
lang gamay nga kadaut sa han-ay 
sa mga Pulang manggugubat ug 
nakapahigayon alang sa luwas 
nga paggawas gikan sa pag-in- 
serkulo militar. 

Dugang naulawan ang 94th 
IB sa dihang ang usa sa mga 
naggukod nga kolum niini giam- 
busan sa usa ka yunit sa NPA nga 
nakapatay og duha ka sundalo ug 
misamad sa lain pang unom 
sumala pa sa balita nga migawas 
sa media ug sa giangkon mismo ni 
Pasaporte. Apan sumala sa mga 
nakasaksi, walo ka sundalo ang 
napatay sa maong opensiba, diin 
duha kanila ang namatay dayon 
ug ang uban pag-abot na sa os- 
pital. 

Aron dili lang maulawan, 
walay ulaw nga gigamit ni BGen. 
Pasaporte ang kamatayon ni Ka 
Juaning isip tropeyo sa gyera ug 
walay pulos nga nagyawyaw ka- 
bahin sa "umaabot nga pagka- 
bungkag" sa NPA sa Negros isip 
resulta. 

Ang kamatayon sa usa ka 
lider o kadre tinuod nga dakong 
kawad-on sa rebolusyonaryong 
kalihukan, apan ang rebolusyon 
usa ka buluhaton sa masa ug 
mas daghang ihap sa mga re- 
bolusyonaryo ang motumaw ug 
mopadayon sa wala pa matapos 

...mong pinakataas nga 
pagpasidungog kang 
Kaubang Romeo Nanta, 
mas nailhan sa iyang 
ngalan sa pakigbisog nga 
Ka Juanito Magbanua, 
kanhing tigpamaba sa 
AGC-NPA. Amo usab 
gitunol ang pahasubo sa 
nagbangutan nga 
pamilya ni Ka Juanito ug 
sa masang anak-sa-buhat 
nga mga mamumuo ug 
mag-uuma nga nagmahal 
kaniya. 

Nagapasalamat ang Ang Paghimakas sa : 
mga kontribusyon agud mangin : 
madinalag-on ang ini nga isyu. Sa : 
pagpauswag sang aton Ang Paghimakas, : 
ginapangabay sa tanan nga bumalasa i 
nga padayon nga mag-amot sang mga ' 
balita, piktyur, istorya kag iban pa nga : 
sinulat. Nagapangayo man kami sang | 
inyo mga suhestyon kag komentaryo : 
paano pa gid ini pauswagon. 


3 angpaghimakas@protonmail.com : 

nga misyon sa mga namartir nga 
kauban sama ni Ka Juaning ug 
mopa-asdang sa gubat sa kataw- 
han ngadto sa bag-o ug mas 
hataas nga mga ang-ang. 

Natawo si Ka Juaning ni- 
adtong May 29, 1958 sa Proper 
Tabaw, Valladolid, Negros Occi- 
dental. Nabuhi ang iyang pam- 
ilya gikan sa gamay nga kita sa 
pagbaligya sa native nga kape ug 
bibingka. Sa pagkabata, ambisyon 
niya nga mahimong usa ka 
arkitekto apan hilabihan kaka- 
bus ang iyang pamilya aron 
makasustini sa iyang edukasyon. 

Misulod siya sa Philippine 
Navy isip Marine ug nadestino 
sa Mindanao apan migawas ra 
usab human ang tulo ka tuig nga 
napul-an sa kuyanap nga kadunot, 
korapsyon, kawalay demokrasya, 
pagpangabuso ug pasistang kul- 
tura sa institusyong militar. 

Sa iyang lugar natawhan, 
kusog ang sentimentong anti- 
Marcos ug daghan sa iyang mga 
suod nga higala mga sakop sa 
Kabataang Makabayan (KM). 
Misalmot si Ka Juaning sa mga 
pagtuon ug mga lokal nga protesta 
batok sa pasistang diktadurya. 
Nakapahait kini sa pulitikal nga 
baruganan ug nakapalig-on sa 
iyang komitment alang sa re- 
bolusyonaryo nga katilingbanong 
transpormasyon. 

Nanumpa siya sa Partido ni- 
adtong 1983, taliwala sa nagka- 
kusog nga anti-pasistang bagyo 
nga pagkahuman sa tulo ka tuig 
mipalagpot sa diktador nga si 
Marcos Sr sa usa ka popular nga 
pag-alsa sa katawhan. Sa ulahing 
bahin sa dekada 80, nagpasakop 
siya sa usa ka yunit partisano 
nga nag-opereyt sa syudad sa 
Bacolod. Ang iyang yunit lakip 
sa pinaka-una nga mitubag sa 
panawagan sa Partido alang sa 
pagtul-id. Nahimo siyang full- 
timer sa NPA nga nagbase sa 
kabanikanhan niadtong 1994. 

Sa kinatibuk-an, iyang gigahin 
ang 28 ka tuig sa iyang kinabuhi 


isip Pulang manggugubat ug ku- 
mander, ug 39 ka tuig isip sakop 
ug kadre sa Partido. 

Sugod sa tuig 2000, nagser- 
bisyo siya isip kumander sa mga 
larangang gerilya sa South Central, 
North ug Southwest Negros. Sa 
kaulahian, gi-asayn siya isip tig- 
dumala sa ordnance ug treyning 
sa Regional Military Staff. Ug tuig 
2010, gitudlo isip tigpamaba sa 
AGC-NPA. 

Naputol kadali ang iyang re- 
bolusyonaryong gimbuhaton sa 
dihang nadakpan siya sa Cadiz 
City niadtong 2011. Human siya 
nakagawas sa prisohan, mibalik 
dayon sa nangunang daloy sa 
pakigbisog ug nipadayon sa gim- 
buhaton. 

Isip Pulang kumander, gi- 
pangunahan niya ang pipila ka 
mga taktikal nga opensiba. 
Pinaka-inila niini ang ambus sa 
nagpatrolya nga CAFGU sa Sityo 
Namulo, Barangay Santol, Bin- 
albagan, Negros Occidental ni- 
adtong Pebrero 2000 diin duha 
ka CAFGU ug usa ka regular nga 
army ang napatay ug usa pa ka 
myembro sa CAFGU ang sama- 
ron, ang ambus sa Sityo Bulod, 

Barangay Carabalan, Himamay- 
lan City niadtong Agusto 2000 
diin 17 ka kaaway ang napatay, 
ang reyd batok sa mga ban- 
didong RPA sa Barangay Biao, 
Binalbagan niadtong 2002, ug 
ang reyd sa CAFGU detatsment 
sa Barangay Mahalang, Hima- 
maylan City niadtong Pebrero 
2004 nga nakasakmit og upat ka 
tag-as nga kalibreng armas. 

Isip 'rehiyunal nga tig- 
pamaba, mnaningkamot si Ka 
Juaning sa pagbutyag, paghimu- 
lag ug pakigharong sa tinubagay 
sa mga lunod-patay nga tig- 
panalipod ug tigtuis sa kam- 
atuoran sa rehimeng US-Duterte 
hilabi na sa isla sa Negros. Sa 
susamang kadasig, gipatin-aw 
usab niya sa mga Negrosanon 
ang ilang mga pag-antus nga 
naugat sa mga batakang problema 
sa katilingbang Pilipino--imperya- 
lismong US, pyudalismo ug buruk- 
rata kapitalismo--nga tataw nga 
makita sa monocrop nga eko- 
nomiya sa kalamay sa Negros. 

Naangkon ni Ka Juaning ang 
kasilag sa kadaghanan sa mga 
pasistang opisyal sa Philippine 
Army Visayas Command, 3rd 

Infantry Division ug mga bri- 
gada ug batalyon niini tungod sa 
iyang maisogon nga opensiba sa 
propaganda batok sa ilang kam- 
panya sa disimpormasyon ug 
saywar. Nakigharong siya sa mga 
reaksyunaryong tigpamaba ug 
masuk-anon sa pagpanglapas sa 
tawhanong katungod hilabi na 
ang pagpamatay sa mga mag- 
uuma sa Negros. 

Maisogon man si Ka Juaning 
isip tigpamaba sa NPA, apan tali 

sa mga masa ug mga kuaban 
siya malipayon, mapainubsanon 
ug daling doulon. Bisan kinsang 
kauban daling makapangutana o 
makig-istorya kaniya sa bisan un- 
sa man nga hisgutanan. Kanunay 
siyang nagpakabana ug nagtagad 
sa kaayohan sa mga kauban ug 
nangita sa mga pamaagi sa 
pagtabang kutob sa makaya ug 
ikatugot sa kahimtang. Para sa 
mga masa, usa siya kag tigluto, 
electrician, acupuncturist, mu- 

sikero ug uban pa. 

Among hugot nga pulang 
pagsaludo kay Ka Juanito Mag- 
banua, bayani sa mga Negrosa- 
non ug katawhang Pilipino. Ang 
pag-halad niya sa iyang kinabuhi 
sa rebolusyon ug pag-alagad sa 
katawhan magsilbi nga atong 
makanunayong inspirasyon sa 
pagpakig-away alang sa nasud- 
nong kagawasan ug katilingba- 
nong kalingkawasan. 


Bulong paabante ang gubat sa katawhan sa inspirasyon sa atong 


mga rebolusyonaryong martir ug bayani! 
Mabuhi ang Communist Party of the Philippines! 


Mabuhi ang New Peoples Army! 


Mabuhi ang National Democratic Front of the Philippines! 


Mabuhi ang masang linupigan ug gipahimuslan! 


Di 


Y) na 


32 MABUHAY ANG 
I MASANG PIGOS! 


A IN an, 
LO £ p ! 
7 NG i 
annA 


N 


ANY Ng N NI 
| N NUN l A. h | 
NG NING "aabang Yio, @ NegrosRevPortal 


WA 


